b)

Citas izmaiņas — Padome ieviesa dažus jaunus apsvērumus (8.a, 8.b, 11.a, 11.b, 11.c, 13.b) un paplašināja pašreizējo 8. un12. apsvērumu. — Direktīvas 1. panta otrais ievilkums: teksts ir nedaudz izmainīts, lai paziņotu, ka šīs direktīvas mērķis ir radīt nosacījumus enerģētikas pakalpojumu tirgus attīstībai, nevis attīstīt šo tirgu. — Direktīvas 2.pants: šis pants tika grozīts tā, lai no darbības jomas izslēgtu transporta uzņēmumu daļu, kas pamatā balstās uz aviācijas un kuģu uzpildes degvielas izmantošanu (līdzīgs izņēmums bija paredzēts arī Komisijas priekšlikumā, definējot “Enerģētiku”) un noteiktu bruņoto spēku daļu. — Attiecībā uz definīcijām 3. pantā Padome mēģinājusi tās veidot pēc iespējas īsas, konsekventas un praktiski lietojamas, vajadzības gadījumā pieskaņojot tās pašreizējām definīcijām citos Kopienas tiesību aktos. — Direktīvas 5. pantā ieviests elastīgs elements, uzsvaru liekot uz izmaksu ziņā visefektīvākajiem pasākumiem un ieviešot atsauci uz attiecīgo valdības līmeni, kurā šis atbilstīgais pasākums ieviešams. Turklāt saraksts ar pamatnostādnēm attiecībā uz valsts iepirkumu 5. panta 4. punktā (kas Komisijas priekšlikumā bija neobligāta rakstura: “dalībvalstis var….”) ir pārcelts uz V pielikumu: tas izdarīts nolūkā neizslēgt citus potenciālus izmaksu ziņa efektīvus pasākumus, ko varētu veikt publiskajā sektorā. Direktīvas 5. panta 5. punkts tika svītrots, jo tas sakarā ar Komisijas iniciatīvas tiesībām šķita nevajadzīgs. — Direktīvas 6. pants tika pārstrukturēts: b) un c) apakšpunkti tika pārvietoti uz 1. punktu savukārt a) apakšpunkts 2. punktā ir formulēts citādi. Šis 2. punkts dod dalībvalstīm izvēles iespēju starp dažādām saistībām, ko uzliek uzņēmumiem, kam piemēro šo pantu. — Direktīvas 7. pants: šī panta noteikumi bija ļoti tālejoši un potenciāli tā īstenošana sākotnējā redakcijā būtu dārgi izmaksājusi, jo tas padarītu dalībvalstis atbildīgas par to, lai nodrošinātu visu energoefektivitātes pasākumu piedāvāšanu visiem patērētājiem. Kopējā nostājā šā panta mērķis ir nodrošināt optimālu pārredzamību un izplatīt informāciju par energoefektivitātes mehānismiem, finansiālo un tiesisko pamatu. — Direktīvas 8. pants: šis pants tā sākotnējā redakcijā padarīja dalībvalstis atbildīgas par to, lai nodrošinātu kvalifikācijas, akreditācijas un/vai sertifikācijas shēmu pieejamību visiem tirgus dalībniekiem, kas piegādā enerģijas pakalpojumus. Šis pants tika pielāgots tā, lai dalībvalstīm būtu jānodrošina šādu shēmu pieejamība vajadzības gadījumā, iedarbīgi ļaujot dalībvalstīm ņemt vērā citus atbilstīgus faktorus (piemēram, attiecīgā tirgus brieduma pakāpi, tirgus dalībnieku skaitu un pieprasījumu) pirms šo (dārgo) shēmu izveides. — Direktīvas 10. pantā pievienots noteikums, kas dažos gadījumos pieļauj izmantot sociālu mērķu sistēmas un tarifu struktūras. — Direktīvas 12. pantam pievienoti divi punkti: — Panta 2. punkts nodrošina to, ka dažos gadījumos var tikt izmantoti revīzijas pasākumi ar mazākām izmaksām. — Panta 3. punkts nosaka to, ka telpas, kas ir apstiprinātas saskaņā ar “Ēku direktīvu” atbilst revīzijas prasībām; turklāt tas pieļauj iespēju veikt revīziju uz brīvprātīgas vienošanās pamata balstītām sistēmām. — Direktīvas 13. pants ir pielāgots, lai padarītu to elastīgāku un samazinātu izmaksas, kā arī izvairītos no nesamērīga administratīvā sloga. — Prasības sniegt ziņojumu, kas ietvertas 14. pantā ir pilnveidotas un grozītas: 1. punkts dod iespēju Komisijai ņemt vērā pašreizējās aprēķināšanas metodes, 2. punkts tagad paredz, ka dalībvalstīm ir jāiesniedz viens vidusposma ziņojums un viens noslēguma ziņojums. — Pievienots jauns 15. pants, kas nosaka Komisijas uzdevumus, kā arī to grafiku saistībā ar komitoloģijas procedūru. Tāpat šajā (kopā ar attiecīgiem I un IV pielikuma noteikumiem) paredz, ka Komisija izveido aprēķināšanas metodiku, kas ietver apgrieztu aprēķinu procentuālā izteiksmē, kas dalībvalstīm jāizmanto sākot no direktīvas piemērošanas dienas (15. panta 2. punkts). Kad Komisija šo uzdevumu ir veikusi, tai vajadzētu turpināt darbu, lai pārbaudītu vai apgriezto aprēķinu procenti var tikt vēl paaugstināti, izvērtējot saistītos faktorus (15. panta 3. punkts); ja Komisija nolemj, ka apgriezto aprēķinu procenti patiesi var tikt paaugstināti, dalībvalstīm divus gadus pēc piemērošanas dienas jāizmanto šī jaunā metodika. — Komisijas ierosināto nereālo termiņu 18. pantā, kas bija nosprausts kā 2006. gada 1. jūnijs, aizstāj ar divu gadu transponēšanas termiņu. Šāds laika periods no vienas puses pieļauj normālu likumdošanas procedūru pabeigšanu valstu līmenī un no otras puses tas dod iespēju: — dalībvalstīm sūtīt Komisijai informāciju par pašreizējām aprēķināšanas metodēm, lai Komisija tās var ņemt vērā (vēlams 6 mēnešu laikā, 14. panta 1. punkts); — Komisijai attīstīt aprēķināšanas metodiku (18 mēnešu laikā, 15. panta 2. punkts); — dalībvalstīm aprēķināt valstu orientējošos ietaupījumus un gatavoties aprēķināšanas metodikas piemērošanai praksē. — I pielikums tagad atspoguļo izmaiņas valsts ietaupījumu mērķu aprēķinu metodikā. Padome 3. punktā izmainīja datumu ko Komisija ierosināja kā pārtraukšanas datumu, pēc kura parasti mērvienības var ņemt vērā, aprēķinot ikgadējos ietaupījumus no 1991. gada līdz 1995. gadam. Tā tomēr atstāja 1991. gada datumu izmantošanai dažos gadījumos: šis noteikums ir vajadzīgs tām dalībvalstīm, kas ir uzsākušas noteiktus politikas instrumentus laika periodā no 1991. gada līdz 1994. gadam, ko tās lieto vēl aizvien. Turklāt tas nodrošina to, ka ievērojamās pūles, ko dalībvalstis uzņēmušās pagātnē energoefektivitātes uzlabošanas jomā, netiek noniecinātas salīdzinājumā ar tām dalībvalstīm, kas vēl nav uzsākušas līdzīga apmēra aktivitātes. — Kopējās nostājas III pielikumā skaidro, ka sarakstā ietverti pieļaujamo mērvienību piemēri, kas pēc būtības nav ierobežojoši. Papildus tika veiktas izmaiņas vairākos minētajos piemēros. — Padome IV pielikumā pievienoja sīkāku aprakstu par lejupejošu un augšupejošu aprēķinu metodēm (1.1. punkts), sarakstu ar saskaņotu energoefektivitātes uzlabošanas pasākumu kalpošanas ilgumu attiecībā uz augšupejošiem aprēķiniem (4. punkts) un noteikumus, kas attiecas uz reizināšanas iedarbību un dubulto skaitīšanu (5. punkts).